ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660019243
ขอความช่วยเหลือแก้ไขปัญหาดอกหญ้าปลิวฟุ้งกระจาย บริเวณ หมู่บ้านวิลเลตไลท์ ซอยพัฒนาการ 33 แขวงสวนหลวง เขตสวนหลวง กรุงเทพมหานคร จุดสังเกต พื้นที่รกร้างอยู่ข้างหมู่บ้านฯ เนื่องจากผู้ร้องแจ้งว่าหมู่บ้านดังกล่าว อยู่ติดกับพื้นที่รกร้างว่างเปล่า ซึ่งมีต้นดอกหญ้าเติบโตขึ้น และจะมีดอกหญ้าปลิวเข้าบ้านผู้ร้องและบ้านเรือนของประชาชนที่อยู่ในพื้นที่เป็นบริเวณกว้าง ส่งผลให้ประชาชนที่อาศัยอยู่ภายในพื้นที่จำนวน 300 หลังคาเรือน ได้รับความเดือดร้อนเป็นอย่างมาก จากดอกหญ้าปลิวเข้าบ้าน ทำให้เกิดอาการของโรคภูมิแพ้ ประสบปัญหามาเป็นระยะเวลา 5-6 ปีแล้ว เบื้องต้นมีตัวแทนนิติบุคคลของหมู่บ้านฯ แจ้งเรื่องร้องเรียนผ่านแอปพลิเคชัน Traffy Fondue ตั้งแต่ปี 2565 และทางนิติบุคคลได้ติดตามผลการดำเนินการแจ้งให้ลูกบ้านทราบว่าอยู่เป็นระยะ โดยแจ้งว่า เรื่องที่ร้องเรียนได้มีการส่งหนังสือไปยังเจ้าของพื้นที่แล้ว ซึ่งในรายละเอียดไม่ได้แจ้งเลขที่อ้างอิงของหนังสือให้ทราบ (ตามที่ผู้ร้องแจ้ง) จากนั้นวันที่ 3 พฤษภาคม 2566 เวลาประมาณ 11.40 น. ผู้ร้องจึงได้เดินทางไปยังสำนักงานเขตสวนหลวง เพื่อสอบถามเกี่ยวกับหนังสือที่ส่งไปหาเจ้าของที่ดินและแนวทางในการปฏิบัติกับเรื่องดังกล่าว เจ้าหน้าที่แจ้งว่าไม่สามารถตรวจสอบหนังสือที่ส่งออกไปได้ เพราะเจ้าของพื้นที่ถูกฟ้องล้มละลาย ประกอบกับช่วงเวลาดังกล่าวอยู่ในช่วงจัดเตรียมการเลือกตั้งล่วงหน้านอกเขต เจ้าหน้าที่จึงไม่สามารถชี้แจงรายละเอียดเรื่องให้กับผู้ร้องทราบได้ (ตามที่ผู้ร้องแจ้ง) จึงประสงค์ให้ทางหน่วยงานที่เกี่ยวข้องดำเนินการช่วยเหลือแก้ไขปัญหาในกรณีดังกล่าว และประสงค์ให้ติดต่อกลับเพื่อแจ้งความคืบหน้าผ่านทางหมายเลขโทรศัพท์ 0814793767 เพื่อบรรเทาความเดือดร้อนให้แก่ผู้ร้องและประชาชนที่อาศัยอยู่ภายในพื้นที่ต่อไป (ผู้ร้องประสงค์ให้เปิดเผย ชื่อ นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata